98. ΑΠΟΦΑΣΙΣ ΥΠΟΥΡΓΟΥ ΕΞΩΤΕΡΙΚΩΝ Αριθ. Φ.020/326/ΑΣ 103 της 19/26 Φεβρ. 1977 (ΦΕΚ Β΄ 145) Περί καθορισμού προσόντων των επί Συμβάσει Εργασίας Ιδιωτικού Δικαίου προσλαμβανομένων Μεταφραστών-Διερμηνέων παρά τη Κεντρική Υπηρεσία του Υπουργείου Εξωτερικών, της συνθέσεως της Εξεταστικής Επιτροπής και του τρόπου διεξαγωγής της δοκιμασίας. Έχοντες υπόψη, τας διατάξεις των άρθρων 61, 65, παρ. 1, 2, 4, και 81, του Νόμου 419/1976, «περί Οργανισμού του Υπουργείου Εξωτερικών», αποφασίζομεν: 1.Καθορίζομεν τα τυπικά και ουσιαστικά προσόντα των προσλαμβανομένων επί σχέσει Εργασίας Ιδιωτικού Δικαίου, αορίστου χρόνου. Μεταφραστών-Διερμηνέων παρά τη Κεντρική Υπηρεσία του Υπουργείου Εξωτερικών, περί ων η παρ. 1, του άρθρου 65, του Νόμου 419/1976, ως ακολούθως: Οι προσλαμβανόμενοι δέον: α)Να κέκτηνται άπαντα τα εν άρθρω 71, του Νόμου 419/1976, απαιτούμενα γενικά προσόντα διορισμού του υπαλλήλου του Υπουργείου Εξωτερικών, άνευ περιορισμού ως προς το ανώτατον όριον ηλικίας, δια την πρόσληψίν των, οπωσδήποτε δε απολυτήριον εξαταξίου Γυμνασίου ή άλλης ισότιμου Μέσης Σχολής Γενικής Εκπαιδεύσεως ελληνικής ή αλλοδαπής. β)Να έχουν τελείαν γνώσιν της γλώσσης, δι’ ην προσλαμβάνονται ως Μεταφρασταί-Διερμηνείς. Η παρά του υποψηφίου γνώσις και ετέρας πλην της εξεταζομένης κυρίας ξένης γλώσσης, δι’ ην θα ασχοληθή ούτος, ωσαύτος, ως Μεταφραστής-Διερμηνεύς, διαπιστούται κατά τα κατωτέρω εις την παράγραφον 6β της παρούσης, διαλαμβανόμενα. γ)Να έχουν τελείαν γνώσιν της Ελληνικής Γλώσσης. δ)Να έχουν πλήρη ικανότητα προφορικής διερμηνείας της ξένης γλώσσης, δι’ ην προσλαμβάνονται. 2.Η διαπίστωσις των ανωτέρω των υποψηφίων γίνεται κατόπιν γραπτής και προφορικής δοκιμασίας, ενώπιον της κατά τα κατωτέρω Εξεταστικής Επιτροπής, καθ’ ην πιστοποιείται τόσον η παρά του υποψηφίου τελεία γνώσις και ευχέρεια μεταφράσεως της ξένης γλώσσης, δι’ ην προκηρύσεται η δοκιμασία, όσον και η ευχέρεια προφορικής διερμηνείας ταύτης εις την Ελληνικήν και τανάπαλιν ως και η τελεία γνώσις της Ελληνικής ή και της δηλωθείσης τυχόν ετέρας ξένης γλώσσης. 3.α)Η προκήρυξις δια την δοκιμασίαν προς πλήρωσιν κενών θέσεων Μεταφραστών-Διερμηνέων παρά τη Κεντρική Υπηρεσία του Υπουργείου γίνεται δι’ αποφάσεως του Υπουργού ήτις καθορίζει την ημερομηνίαν και τον τόπον διεξαγωγής ταύτης και την ξένην γλώσσαν ή τας ξένας γλώσσας, δι’ ας η δοκιμασία. Η απόφασις αύτη δημοσιεύεται εν περιλήψει εις δυο (2) τουλάχιστον ημερήσια φύλλα της πρωτευούσης, τεσσαράκοντα πέντε (45) τουλάχιστον ημέρας προ της ημερομηνίας, καθ’ ην θέλει λάβει χώραν η δοκιμασία. β)Πας επιθυμών να μετάσχη της δοκιμασίας οφείλει, ίνα γίνη δεκτός εις ταύτην, να υποβάλη δέκα πέντε (15) τουλάχιστον ημέρας προ της διενεργίας αυτής αίτησιν μετά βιογραφικού σημειώματος, σχετικού προς τους τίτλους, τα προ(Μετά την σελ. 160,066) Σελ. 160,067 Τεύχος 627-Σελ. 103 Προσωπικό 40.Α.θ.97-98 σόντα, τας ασχολίας του και την τυχόν προϋπηρεσίαν αυτού, εις την Διεύθυνσιν Προσωπικού του Υπουργείου, επισυνάπτων εις ταύτην και τα δια τα προσόντα του άρθρου 71 του Νόμου 419/1976, προβλεπόμενα δικαιολογητικά, κατά τα δι’ ειδικού εντύπου της Διευθύνσεως Προσωπικού οριζόμενα. Ούτος δηλοί ωσαύτος, την ετέραν ξένην γλώσσαν, δι’ ην επιθυμεί να υποστή δοκιμασίαν ως Μεταφραστής-Διερμηνεύς. 4.Η κατά το άρθρον 81, εδάφ. γ΄ του Νόμου 419/1976, προς διακρίβωσιν των προσόντων και γνώσεων των υποψηφίων, Εξεταστική Επιτροπή συντίθεται εκ τριών (3) υπαλλήλων του Διπλωματικού Κλάδου επί βαθμώ τουλάχιστον Πληρεξουσίου Υπουργού, ή και υπαλλήλων επί βαθμώ Συμβούλου Πρεσβείας, μετά των αναπληρωτών των, εκ του Γραμματέως ως και των εξεταστών δια την δοκιμασίαν εις τας ξένας γλώσσας και εις την Ε λληνικήν γλώσσαν, οριζομένων τεσσαράκοντα οκτώ (48) ώρας προ της δοκιμασίας υπό του Γ΄ Γενικού Διευθυντού Διοικητικού του Υπουργείου. Χρέη Προέδρου της Επιτροπής ασκεί ο φέρων τον βαθμόν τουλάχιστον Πληρεξουσίου Υπουργού. Ως εξετασταί ορίζονται υπαλλήλοι του Διπλωματικού Κλάδου, επί Πρεσβευτικώ βαθμώ Συμβούλου Πρεσβείας, οίτινες δύνανται να είναι μέλη της Εξεταστικής Επιτροπής ή Καθηγηταί ή Υφηγηταί Ανωτάτων Εκπαιδευτικών Ιδρυμάτων της έδρας της Φιλολογίας της προς εξέτασιν ξένης γλώσσης ή Καθηγηταί αλλοδαπών Ιδρυμάτων ή Αποστολών και Σχολών ή ανεγνωρισμένων Κέντρων Σπουδών. Καθήκοντα Γραμματέως ασκεί υπάλληλος του Διπλωματικού Κλάδου, επί βαθμώ Γραμματέως ή ακολούθου Πρεσβείας. Εφ’ όσον ο αριθμός των υποψηφίων είναι μεγαλύτερος, καθορίζεται έτερος τόπος διενέργείας της δοκιμασίας υπό της Διευθύνσεως Προσωπικού.  5.α)Κατά την ως άνω υπό της προκηρύξεως οριζομένην ημερομηνίαν δοκιμασίας, οι υποψήφιοι υποβάλλονται εν αρχή εις γραπτήν εξέτασιν, συνισταμένην: α)εις την έγγραφον μετάφρασιν εντός οριζομένου υπό της Εξεταστικής Επιτροπής χρόνου, είκοσι (20) τουλάχιστον στίχων, λαμβανομένων εκ κειμένου εκ των συνήθως προς μετάφρασιν εν τω Υπουργείω Εξωτερικών επισήμων κειμένων, εκ της προς εξέτασιν ξένης γλώσσης εις την Ελληνικήν και β)εις την έγγραφον μετάφρασιν ετέρων είκοσι (20) στίχων εξ αναλόγου κειμένου εκ της Ελληνικής εις την αυτήν ξένην γλώσσαν. Δι’ έκαστον των ανωτέρω δύο εγγράφων μεταφράσεων δίδεται ιδιαιτέρος βαθμός. Οι μη λαμβάνοντες τον βαθμόν τουλάχιστον έξ (6) εις εκάστην των ως άνω μεταφράσεων, αποκλείονται της περαιτέρω συνεχίσεως της δοκιμασίας.  β)Αι μεταφράσεις γράφονται επί χάρτου χορηγουμένου υπό της Υπηρεσίας, εις το άνω μέρος του οποίου καλύπτεται το όνομα του διαγωνιζομένου, δια τεμαχίου αδιαφανούς χάρτου και ακολούθως εισάγονται εντός εσφραγισμένου κυτίου, εφ’ όσον τα κείμενα τούτων έχουσι βαθμολογηθή δια του βαθμού έξ (6) και ανωτέρου. Τα βαθμολογηθέντα δια βαθμού κατωτέρου του έξ (6) κείμενα ανοίγονται και ανακοινούνται εις τους εις ους ανήκουν ταύτα υποψηφίους, ότι ούτοι αποκλείονται της περαιτέρω συνεχίσεως της δοκιμασίας.  γ)Ακολούθως, οι υποψήφιοι οι λαμβάνοντες τον βαθμόν έξ (6) και άνω εις τας δύο γραπτάς εξετάσεις καλούνται, δι’ ανακοινώσεως της Εξεταστικής Επιτροπής, τοιχοκολουμένης εις τον Πίνακα ανακοινώσεων του Υπουργείου Εξωτερικών, όπως υποστούν δοκιμασίαν εις την προφορικήν διερμηνείαν, καθ’ ην διερευνάται: α)τόσον η ικανότης τούτων προς πλήρη και ταχείαν απόδοσιν κατά την διερμηνείαν εκ της Ελληνικής εις την εξεταζομένην γλώσσαν, όσον και η ευχέρεια των υποψηφίων του εκφράζεσθαι εις την ξένην γλώσσαν, δι’ ην η δοκιμασία και β)η ικανότης  Σελ.160,068 Τεύχος 627-Σελ. 104 τούτων τόσο κατά την διαδοχικήν όσον και την ταυτόχρονον διερμηνείαν της αυτής ως άνω ξένης γλώσσης εις την Ελληνικήν. Δι’ εκάστην των δύο ως άνω εξετάσεων εις την προφορικήν διερμηνείαν δίδεται ιδιαίτερος βαθμός υπό του εξεταστού επί του δελτίου το οποίον υπογράφει ούτος και εισάγει εντός εσφραγισμένου κυτίου.  δ)Κατά την ανωτέρω προφορικήν δοκιμασίαν διερμηνείας εκ της εξεταζομένης ξένης γλώσσης εις την Ελληνικήν κρίνεται ιδιαιτέρως παρά του παρισταμένου εξεταστού της Ελληνικής γλώσσης και η ικανότης του υποψηφίου του εκφράζεσθαι ανέτως εις την Ελληνικήν, η ευχέρεια ταχείας διατυπώσεως εννοιών ως και η γενικωτέρα πνευματική συγκρότησις τούτου, διαπιστουμένη δια συζητήσεως μετά του εξεταστού της Ελληνικής γλώσσης. Δια την εξέτασιν ταύτην δίδεται ιδιαίτερος βαθμός επί δελτίου, κατά τα ανωτέρω.  6.α)Μετά το πέρας της δοκιμασίας και την αποσφράγισιν του κυτίου λαμβάνει χώραν η βαθμολόγησις επί της εξεταζομένης ξένης γλώσσης, ως εξής: Προστίθενται οι βαθμοί, οι δοθέντες: α)εις την έγγραφον μετάφρασιν εκ της ξένης γλώσσης εις την Ελληνικήν, β)εις την έγγραφον μετάφρασιν εκ της Ελληνικής εις την ξένην γλώσσαν, γ)την προφορικήν διερμηνείαν εκ της Ελληνικής εις την ξένην γλώσσαν, δ)την προφορικήν διερμηνείαν εκ της ξένης γλώσσης εις την Ελληνικήν και ε)εις την ικανότητα του καλώς εκφράζεσθαι εις την Ελληνικήν, κατά την προφορικήν διερμηνείαν και το άθροισμα των βαθμών τούτων διαιρείται δια του αριθμού πέντε (5). Ο εξαγόμενος βαθμός υποδηλοί και την σειράν επιτυχίας εκάστου διαγωνιζομένου, κατά την δοκιμασίαν, και αναγράφεται εις Πίνακας επιτυχίας. Ως επιτυχόντες θεωρούνται οι συγκεντρώσαντες εις τας πέντε ως άνω εξετάσεις τον βαθμόν τουλάχιστον έξ (6) ως μέσον όρον τούτων.  β)Εις περίπτωσιν συμμετοχής υποψηφίου εις δοκιμασίαν προς διαπίστωσιν της ικανότητος τούτου εις την γνώσιν και επί ετέρας δηλωθείσης παρ’ αυτού γλώσσης, το εξαγόμενον κατά την αυτήν ως άνω (υπό α΄) επί της κυρίας ξένης γλώσσης διαδικασίαν εξετάσεων, σύνολον ληφθέντων επί των τεσσάρων εξετάσεων ταύτης τεσσάρων βαθμών, πλην της κατά τα ανωτέρω επί της Ελληνικής γλώσσης εξετάσεως, ήτις δεν επαναλαμβάνεται, και υπό την προυπόθεσιν του περιορισμού της βαθμολογίας της παρ. 5α της παρούσης, διαιρείται δια του αριθμού τέσσερα (4) και εφ’ όσον ο μέσος όρος τούτων υπερβαίνει τον βαθμόν έξ (6) προστίθεται ως έκτος βαθμός εις τους κατά τα ανωτέρω (υπό α΄) δοθέντας επί της δοκιμασίας της κυρίας ξένης γλώσσης πέντε βαθμούς και ακολούθως το άθροισμα των ως άνω λήφθέντων έξ βαθμών διαιρείται δια του αριθμού πέντε (5). Ο προκύπτων κατά τα ανωτέρω εκ των εξ ως άνω βαθμών μέσος όρος βαθμολογίας αποτελεί και την γενικήν σειράν επιτυχίας του υποστάντος την ως άνω συμπληρωματικήν δοκιμασίαν επί της ετέρας ξένης γλώσσης. Εφ’ όσον ο μέσος όρος των επί των ως άνω τεσσάρων εξετάσεων επί της δηλωθείσης ετέρας ξένης γλώσσης ληφθέντων τεσσάρων βαθμών είναι κατώτερος του έξ (6), ο βαθμός ούτος διαγράφεται και δεν λαμβάνεται υπ’ όψιν η επί της δηλωθείσης ετέρας ξένης γλώσσης γενομένη δοκιμασία, διατηρεί, όμως, ο υποψήφιος την οικείαν σειράν επιτυχίας του επί της δοκιμασίας εις την κυρίαν ξένην γλώσσαν.  γ)Η βαθμολογία της ικανότητος εκάστου υποψηφίου περιλαμβάνει βαθμούς από 0-10. Τους βαθμούς δεν επιτρέπεται να συνοδεύουν κλάσματα, εάν όμως κατά την ως άνω διαδικασίαν εξαγωγής της σειράς επιτυχίας ή κατά τον συνυπολογισμόν του βαθμού επιτυχίας εις την δηλωθείσαν και ετέραν ξένην γλώσσαν, όστις βαθμός υπολογίζεται ως έκτος βαθμός επί πλέον των εις την δοκιμασίαν επί της κυρίας ξένης γλώσσης δοθέντων πέντε βαθμών, προκύψουν κλάσματα, ταύτα διατηρούνται και υπολογίζονται. Εις περίπτωσιν ισοψηφίας δια την σειράν επιτυχίας λαμβάνεται υπ’ όψιν η ύπαρξις τίτλου Ανωτάτης Σχολής, ή προϋπηρεσία εις ανάλογα καθήκοντα.  7.Περί της ως άνω γραπτής και προφορικής δοκιμασίας συντάσεται Πρακτικόν, όπερ ομού μετά του Πίνακος της σειράς επιτυχίας των συμμετασχόντων εις την δοκιμασίαν υποβάλλεται εις την Διεύθυνσιν Προσωπικού του Υπουργείου. Εκ του Πίνακος τούτου ο Υπουργός Εξωτερικών προβαίνει εις πρόσληψιν των επιτυχόντων κατά την σειράν της επιτυχίας αυτών εις τας προκηρυχθείσας δια της Αποφάσεως του Υπουργού προς πλήρωσιν θέσεις.  Η παρούσα δημοσιευθήτω δια της Εφημερίδος της Κυβερνήσεως. 40.Α.θ.98 Προσωπικό 